 Dịka mba ụwa merubere mmemme ụbọchị akwụkwọ nke ahọ 2019, ọba akwụkwọ steeti Anambra, bụkwa nke a maara dịka ọba akwụkwọ Kenneth Dike dị nAwka emerùbela nke ya nụzọ pụrụ ichè.  Oke ụbọchị ahụ bụ nke ya bụ ọba akwụkwọ jiri mmemme dị iche iche wee merùbe, malite nịga leta ndị nọ nụlọ mkpọrọ wee ruo nịchịkọba oke ọgbakọ nụlọ ezumeezu nke ya bụ ọba mmụta dị nAwka.Nokwu ya nụlọ mkpọrọ Anambra State Prison Command dị nAmawbia bụ ebe ọ nọrọ wee bunye ndị nọ nụlọ mkpọrọ ahụ akwụkwọ na ihe dị iche iche e ji akwàlite mmụta; onye ji ọkwa dịka onyeisi ọba akwụkwọ ahụ, bụ dọkịta Nkechi Udeze kọwara mmụta dịka ihe dị oke mkpa na ndụ mmadụ nakwà ụzọ pụtakarịchara ìhè a pụrụ isi kwàlite ezi mgbanwè na mmepe òbòdò.Ọ mere ka a mara na mmụta na-emepe anya, na-emepe ụzọ, na-anụcha mmadụ, na-emekwa ka mmadụ bàá urù nobodo, tinyere ọtụtụ ihe ndị ọzọ ọ pụrụ ime na ndụ mmadụ. Ọ kpọkùkwazịrị ndị ahụ nọ nụlọ mkpọrọ ka ha were ịgụ akwụkwụ kpọrọ ihe, were ya gbanwèé ma werekwa ya mụta ihe ndị ga-enyere ha aka ịbara onwe ha na obodo ha urù ma ha mechaa pụta nụlọ mkpọrọ ahụ, dịka ụfọdụ ndị nọgoro nụlọ mkpọrọ mère .Na nzaghachi dịka ọ na-anabàtá ihe ndị ahụ, onye ji ọkwa Superintendent nụlọ mkpọrọ ahụ, bụ maazị Christian Udeagwụ, onye kwuru okwu naha osotè onye Controller ya bụ ụlọ mkpọrọ, bụ maazị Edwin Akabụeze tòrò ọba mmụta ahụ maka agadaga onyinye akwụkwọ na akụrụngwa mmụta ahụ, ma dụọkwa ndị ahụ nọ nụlọ mkpọrọ ka ha tinye ha nọrụ nke ọma. O chetaara ha na ụwa na-emezịkwa mgbanwe, ma mee ka ha mara na ọ bụzịkwa mmụta na-achị ugbu a, ọbụnadị dịka ọ kpọkùrù ha ka ha were ịgụsi akwụkwọ ike wee kpọrọ ihe nihi na onye amaghị akwụkwọ nọgbara ọhụụ a, ihe kwàrà ya nke ukwuu.E buruzịkwara ya bụ oke mmemme wee gaa nụlọ ezumeezu nke ọba mmụta ahụ, bụ ebe a nọrọ wee mee emume ịgụ akwụkwọ, inye nkuzi na ihe ndị ọzọ e ji akwalite mmụta.Nokwu ya nebe ahụ, onyeisi oche na mmemme ahụ, ma bụrụkwa onye so nòtù nlekọta nke All Progressives Grand Alliance APGA, bụ maazị Benjamin Oyedeji, kpọkuru ụmụakwụkwọ ka ha na-agusi akwụkwọ ike, ma na-agụ akwụkwọ maka na ha chọrọ ịmụta ihe iji tụnyekwa ụtụ nke ha na ndozi na mmepe òbodo, karịa ịgụ akwụkwọ naanị ka ha were mee nke ọla nule, bụ nke o kwuru na mgbe ọ gasịrị, onye ahụ echezọọ ihe niile ahụ ọ gụrụ notu ntabì anya. 